<classify> Beki huyo wa zamani wa Ashanti, Simba na Taifa Stars alimtomasa makalio mshambuliaji nyota wa Azam FC, John Bocco, tukio ambalo halikuonwa na mwamuzi, lakini Bocco aliliripoti na picha kunaswa na wapigapicha.Akizungumza jana katika mahojiano na kituo kimoja cha televisheni, Nyoso alisema anakiomba chama hicho kufuatilia suala hilo kwa madai hakutenda kosa hilo. Alisema anaamini chama hicho kitafuatilia kwa kina kosa hilo na hatimaye haki kutendeka.Alidai hakumbuki kama alifanya kosa hilo na kuwa anaona kuna nafasi yake ya kusikilizwa. Kwa upande wake, Katibu Mkuu wa Sputanza, Said George alisema chama hakijapata malalamiko rasmi kutoka kwa mchezaji huyo, hivyo hakiwezi kutoa kauli yoyote.Hii si mara ya kwanza kwa Nyosso kuadhibiwa na TFF kutokana na kosa kama hilo. Mwaka jana, alifungiwa mechi nane baada ya kumfanyia kitendo kama hicho aliyekuwa mshambuliaji wa Simba, Elias Maguli.Aidha, baadhi ya wachezaji waliowahi kucheza nao katika timu tofauti, wametoa ushuhuda wakidai kufanyiwa vitendo kama hivyo na beki huyo ambaye pia ni nahodha wa Mbeya City.Klabu hiyo inayomilikiwa na Halmashauri ya Jiji la Mbeya, imeiagiza Idara yake ya Mawasiliano na Uhusiano kufanya uchunguzi ndani ya saa 86. Katika kikao chake cha Jumanne wiki hii, Bodi iliagiza idara hiyo ifanye utafiti wa suala hilo na kupitia rejea za mchezo husika na kuangalia mazingira na asili ya suala zima lililojitokeza.Pia kupata maelezo ya awali ya mchezaji juu ya suala lenyewe na kufanya uchambuzi wa kisayansi wa mzizi wa suala analohusishwa mchezaji kwa kushirikisha wataalamu wa Ushauri Nasaha na Saikolojia kisha kuishauri Bodi.  <topic>: MICHEZO 